APPLE INC.
CONTRACT PRIVIND SDK ȘI XCODE PENTRU MACOS

VĂ RUGĂM SĂ CITIȚI CU ATENȚIE ACEST CONTRACT PRIVIND SDK ȘI XCODE PENTRU MACOS („LICENȚA”) ÎNAINTE DE A UTILIZA SOFTWARE-UL DE DEZVOLTARE (DEFINIT MAI JOS). PRIN UTILIZAREA SOFTWARE-ULUI DE DEZVOLTARE, SUNTEȚI DE ACORD CU OBLIGAȚIA DE A RESPECTA CLAUZELE PREZENTEI LICENȚE.  DACĂ ACCESAȚI ELECTRONIC SOFTWARE-UL DE DEZVOLTARE ÎNSEAMNĂ CĂ VĂ DAȚI ACORDUL SĂ RESPECTAȚI CLAUZELE PREZENTEI LICENȚE FĂCÂND CLIC PE BUTONUL „SUNT DE ACORD”.  DACĂ NU SUNTEȚI DE ACORD CU CLAUZELE ACESTEI LICENȚE, NU UTILIZAȚI SOFTWARE-UL DE DEZVOLTARE ȘI FACEȚI CLIC PE „NU SUNT DE ACORD”. 

NOTĂ IMPORTANTĂ: În măsura în care acest software poate fi utilizat pentru a reproduce materiale, vă este licențiat doar pentru reproducerea materialelor neprotejate prin drepturi de autor, a materialelor pentru care dețineți dreptul de autor sau a materialelor pe care sunteți autorizat sau pentru care dispuneți de o permisiune legală pentru a le reproduce. Dacă aveți dubii asupra drepturilor dvs. de a copia orice material, contactați consilierul dvs. juridic.

1. Generalități. 
A. Software-ul Apple, instrumentele, utilitarele, mostrele sau exemplele de cod, documentația, interfețele, conținutul, datele și orice alte materiale care însoțesc această Licență, fie că se află pe disc, în memoria doar pentru citire, pe orice alt suport sau în orice altă formă (denumite colectiv „Software-ul de dezvoltare”) vă sunt acordate sub licență, și nu vândute de către Apple Inc. „Apple”) pentru a fi utilizate doar în conformitate cu condițiile prezentei Licențe.  Apple și/sau concesionarii Apple își păstrează dreptul de proprietate asupra Software-ului de dezvoltare în sine și își rezervă toate drepturile care nu vă sunt acordate în mod expres. Clauzele acestei Licențe vor guverna orice actualizări de software furnizate de Apple care înlocuiesc și/sau suplimentează Software-ul de dezvoltare original, în afara cazului în care o asemenea actualizare este însoțită de o licență separată, caz în care vor guverna clauzele licenței respective. 

B. Drepturile de proprietate intelectuală și de titlu din și pentru orice conținut afișat de sau accesat prin Software-ul de dezvoltare aparțin proprietarului conținutului respectiv. Acest conținut poate fi protejat prin drepturi de autor sau alte legi și tratate privind proprietatea intelectuală și poate face obiectul clauzelor de utilizare ale terței părți care furnizează conținutul respectiv. Prezenta Licență nu vă oferă dreptul de a utiliza acest conținut și nu vă garantează faptul că acest conținut va continua să fie disponibil pentru dvs.

2. Utilizările permise de licență și restricțiile.
A. Licență. Sub incidența termenelor și condițiilor acestei Licențe, vă este acordată o licență neexclusivă limitată de a utiliza Software-ul de dezvoltare pe computere marca Apple și de testa aplicația și alte software-uri. Puteți face doar un număr rezonabil de copii ale Software-ului de dezvoltare pentru utilizare internă, conform permisiunilor din prezenta Licență și puteți distribui aceste copii doar angajaților ale căror sarcini necesită utilizarea Software-ului de dezvoltare, cu condiția să reproduceți pe fiecare copie a Software-ului de dezvoltare sau pe porțiunea acestuia toate înștiințările despre drepturile de autor și alte drepturi de proprietate conținute în original. 

B. Alte restricții privind utilizarea. Drepturile specificate prin prezenta Licență nu vă permit să instalați, să utilizați sau să rulați Software-ul de dezvoltare pe niciun computer care nu poartă marca Apple și nici să le permiteți altor persoane să efectueze aceste acțiuni, iar dvs. sunteți de acord cu aceste prevederi. Cu excepția unor permisiuni exprese diferite din termenele prezentei Licențe sau a altor clauze de licențiere din partea Apple: (i) doar un utilizator poate utiliza Software-ul de dezvoltare la un moment dat și (ii) vă este interzis să puneți la dispoziție Software-ul de dezvoltare într-o rețea unde poate fi executat sau utilizat de mai multe computere în același timp. Nu aveți voie să închiriați, să dați în leasing, să sublicențiați sau să redistribuiți în alt mod Software-ul de dezvoltare sau să exploatați în mod neautorizat serviciile care vă sunt furnizate de sau prin Software-ul de dezvoltare. 

C. Fără inginerie inversă; limitări. Nu vă sunt permise și sunteți de acord să nu întreprindeți sau să permiteți altora să întreprindă copierea (cu excepția celei permise în mod expres de prezenta Licență), decompilarea, ingineria inversă, dezasamblarea, încercarea de a deriva codul sursă, decriptarea, modificarea, crearea de lucrări derivate ale Software-ului de dezvoltare sau ale oricăror servicii furnizate de Software-ul de dezvoltare sau ale oricărei părți a acestuia (cu excepția cazului și doar în măsura în care oricare dintre restricțiile precedent menționate este interzisă prin dispoziții legale sau în măsura în care ar putea fi permise prin condițiile de licențiere ce guvernează utilizarea Componentelor open source sau a mostrelor de cod). 

D. Mostra de cod. Anumite porțiuni ale Software-ului de dezvoltare constă din mostre sau exemple de cod furnizate de Apple („Mostra de cod”). Puteți utiliza, reproduce, modifica și redistribui aceste Mostre de cod doar în conformitate cu termenii de licențiere care însoțesc aceste Mostre de cod sau proiectele corelate.

E. Software-ul de dezvoltare QuickTime. Puteți utiliza software-ul de dezvoltare QuickTime doar pentru dezvoltarea software-ului de aplicație cu care este compatibil și rulează doar pe platformele macOS și/sau Windows acceptate, care au instalat QuickTime. Aplicația dvs. software nu are voie să interfereze cu funcționalitatea QuickTime Player sau cu Plug-in-ul QuickTime, inclusiv, dar fără a se limita tipul asocierilor de tip MIME înregistrate în QuickTime.

F. Utilizarea imaginilor furnizate de sistem. Imaginile furnizate de sistem deținute de Apple și documentate ca atare în Liniile directoare Apple pentru interfață umană pentru macOS și iOS („Imaginile furnizate de sistem”) vă sunt licențiate doar în scop de dezvoltare a aplicațiilor macOS și iOS, respectiv, utilizând Software-ul de dezvoltare. La încetarea prezentei Licențe, puteți continua să distribuiți Imaginile furnizate de sistem după cum sunt utilizate de software-ul dezvoltat de dvs. prin intermediul Software-ului de dezvoltare; cu toate acestea, conveniți să îi furnizați companiei Apple, la cererea sa, o copie a oricărui software dezvoltat de dvs. utilizând Software-ul de dezvoltare, care include orice Imagini furnizate de sistem, pentru ca Apple să poate determina, la discreția sa, dacă utilizați Imaginile furnizate de sistem în conformitate cu acești termeni.

G. Serviciile de localizare; Consimțământ. 
1. Se poate ca Apple să vă permită să accesați anumite interfețe de programare a aplicațiilor (API) în funcție de localizarea geografică (de exemplu, Locația centrală) documentate de Apple („API-uri de localizare”) prin Software-ul de dezvoltare.  Sub incidența acestor termene și condiții, puteți utiliza aceste API-uri și servicii doar pentru a activa programele software dezvoltate de dvs. pentru utilizarea cu macOS („Aplicațiile”) în scopul accesării datelor de localizare geografică (de exemplu, localizarea geografică în timp real a computerului utilizatorului) de la utilizatorii care consimt acest acces. Pentru aplicațiile care utilizează API-urile de localizare sau care oferă, în alt mod, servicii în funcție de localizarea geografică, consimțiți că aceste Aplicații nu pot fi create sau vândute pentru controlul automat sau autonom al comportamentului vehiculului și nici în scop de urgență sau de salvare a vieții. În plus, Aplicațiile care oferă servicii sau funcționalitate în funcție de localizarea geografică trebuie să înştiinţeze și să obțină consimțământ de la persoana în cauza, înainte de colectarea, transmiterea sau utilizarea în alt mod a datelor despre locația acesteia. Pentru Aplicațiile care utilizează API-urile de localizare pentru navigarea în timp real (inclusiv, fără limitare, ghidarea rutei turn-by-turn și alte rute activate prin utilizarea senzorului), trebuie să dețineți un contract de licență cu utilizatorul final care include următoarea înștiințare: UTILIZAREA APLICAȚIEI DE GHIDARE A RUTEI ÎN TIMP REAL SE FACE PE PROPRIUL DVS. RISC. SE POATE CA DATELE DE LOCALIZARE GEOGRAFICĂ SĂ NU FIE EXACTE.

2. Sunteți de acord că nici dvs., nici Aplicațiile dvs. nu vor dezactiva, suprascrie sau interfera în alt mod cu alertele, avertizările, panourile de afișaj, panourile de consimțământ și altele similare ale sistemului implementate de Apple, inclusiv, fără limitare, cele care au ca scop înștiințarea utilizatorului privind colectarea, transmiterea, întreținerea, procesarea sau utilizarea datelor de localizare geografică ale utilizatorului sau cele care au ca scop să obțină consimțământul pentru o astfel de utilizare.  Dacă vă este refuzat sau retras consimțământul, nici dvs., nici Aplicațiile dvs. nu veți putea colecta, transmite, întreține, procesa sau utiliza informațiile sau datele de localizare geografică ale utilizatorului prin API-urile de localizare. Înțelegeți și sunteți de acord că atât dvs., cât și Aplicațiile dvs. trebuie să respectați toate legile și reglementările penale, civile și statutare aplicabile (inclusiv legile și reglementările privind confidenţialitatea, colectarea datelor și serviciile de localizare) din orice jurisdicții în care pot fi livrate Aplicațiile dvs.  Veți fi unicul responsabil și Apple nu va avea nicio răspundere sau obligație cu privire la toate reclamațiile, procesele, răspunderile, pierderile, daunele, costurile și cheltuielile care apar din sau în legătură cu sau care pot fi atribuite Aplicației dvs., inclusiv, fără limitare, utilizării API-urilor de localizare de către Aplicația dvs.

H. Respectarea legislației. Sunteți de acord să utilizați Software-ul de dezvoltare și serviciile în conformitate cu toate legile aplicabile, inclusiv cu legile locale din țara sau regiunea în care aveți domiciliul sau în care descărcați sau utilizați Software-ul de dezvoltare sau serviciile.

3. Transferarea. Puteți realiza o transferare unică și permanentă a tuturor drepturilor dvs. de licență asupra Software-ului de dezvoltare (în forma sa originală, așa cum este furnizat de Apple) către o altă parte, în următoarele condiții: (a) transferarea trebuie să includă Software-ul de dezvoltare în integralitatea sa, inclusiv toate părțile componente și această Licență; (b) nu veți păstra nicio copie a Software-ului de dezvoltare, integrală sau parțială, inclusiv copiile stocate pe un computer sau pe un alt dispozitiv de stocare; și (c) partea care va primi Software-ul de dezvoltare va accepta termenele și condițiile acestei Licențe. Nu aveți voie să transferați niciun Software de dezvoltare care a fost modificat sau înlocuit conform Secțiunii 13 de mai jos. Toate componentele Software-ului de dezvoltare sunt furnizate în cadrul unui pachet și nu pot fi separate de pachet și distribuite drept aplicații autonome.

4. Consimțământul referitor la utilizarea datelor.
A. Date de diagnoză și utilizare. Dacă alegeți să permiteți colectarea datelor de diagnoză și utilizare, sunteți de acord că Apple, societățile sale subsidiare și agenții săi pot colecta, întreține, procesa și utiliza informații de diagnoză, tehnice, de utilizare și aferente, incluzând, fără limitare, identificatori unici de sistem și hardware, informații despre computerul, sistemul, software-ul și perifericele dvs., informații care sunt colectate periodic pentru a furniza și îmbunătăți produsele și serviciile Apple, facilita furnizarea de actualizări software, asistență pentru produs și alte servicii (dacă este cazul) asociate Software-ului de dezvoltare și pentru a verifica respectarea condiţiilor prezentei Licențe. Aveți posibilitatea să modificați preferințele pentru colectarea datelor de Diagnoză și utilizare în orice moment, accesând configurarea Diagnoză și utilizare din computerul dvs. și debifând caseta de validare. Configurarea Diagnoză și utilizare se găsește în panoul Securitate și intimitate din Preferințe sistem. Apple poate utiliza aceste informații, atât timp cât acestea sunt colectate într-o formă care nu vă identifică personal, în scopurile prezentate mai sus. Pentru a le facilita partenerilor și terților dezvoltatori Apple îmbunătățirea software-ului, hardware-ului și serviciilor acestora concepute pentru a fi utilizate cu produse Apple, este posibil ca Apple să le furnizeze acestor parteneri sau terți dezvoltatori un subansamblu de informații de diagnoză care sunt relevante pentru software-ul, hardware-ul și/sau serviciile partenerului sau dezvoltatorului respectiv, atât timp cât informațiile de diagnoză sunt într-o formă care nu vă identifică personal. 

B. Politica de confidențialitate. Informațiile dvs. vor fi tratate întotdeauna în conformitate cu Politica de confidențialitate Apple, care este încorporată prin referință în prezenta Licență și poate fi vizualizată la: http://www.apple.com/legal/privacy/.

5. Servicii; programul de dezvoltare Mac.
A. Prin intermediul Software-ului de dezvoltare Apple vă poate oferi acces la servicii pentru a le utiliza.  Utilizarea acestor servicii poate necesita un ID Apple, poate necesita din partea dvs. acceptarea unor condiții suplimentare și poate face obiectul unor costuri suplimentare. Dacă alegeți să utilizați aceste servicii împreună cu Software-ul de dezvoltare, utilizarea acestor servicii se va supune termenelor și condițiilor suplimentare în cauză (de exemplu, utilizarea de către dvs. a ID-urilor de dezvoltator obținute de la contul dvs. aferent Programului de dezvoltare Apple se va supune clauzelor Programului de dezvoltare Apple pentru ID-urile de dezvoltator), dar această Licență va continua să fie aplicabilă utilizării de către dvs. a Software-ului de dezvoltare licențiat prin prezentul document. Dacă doriți să trimiteți Aplicațiile pe care le dezvoltați la Mac App Store, în acest caz trebuie să solicitați înscrierea în Programul de dezvoltare Mac. Informații suplimentare despre Programul de dezvoltare Apple sunt disponibile la http://developer.apple.com/. Apple își rezervă dreptul de a refuza admiterea în Programul de dezvoltare în orice moment, la discreția sa. 

B. Sunteți de acord că serviciile includ conținut, informații și materiale protejate prin drepturi de proprietate care sunt deținute de către Apple și de concesionarii săi și sunt protejate prin legislația referitoare la proprietatea intelectuală și alte legi și, de asemenea, consimțiți să nu utilizați acest tip de conținut, informații sau materiale în niciun alt mod decât cel permis de servicii și în nicio altă modalitate decât cea autorizată de termenele prezentei Licențe sau care încalcă orice drepturi de proprietate intelectuală ale unei terțe părți sau ale Apple. Cu excepția situațiilor permise în mod expres în clauzele aplicabile pentru servicii, sunteți de acord să nu reproduceți, modificați, închiriați, dați în leasing, împrumutați, vindeți, distribuiți sau să creați lucrări derivate pe baza Serviciilor, în niciun mod și nu veți exploata Serviciul în niciun mod neautorizat, incluzând, dar fără a se limita la, utilizarea serviciilor pentru transmiterea de malware sau pentru violarea sau supraîncărcarea capacității rețelei. 

C. În plus, serviciile ce pot fi accesate, afișate sau asociate prin linkuri prin intermediul Software-ului de dezvoltare nu sunt disponibile în toate limbile sau în toate țările. Apple nu face nicio reprezentare că asemenea servicii sunt adecvate sau disponibile pentru utilizare indiferent de localizarea geografică. Apple își rezervă dreptul de a modifica, suspenda, elimina sau dezactiva accesul la orice servicii în orice moment. Apple nu va fi în niciun caz răspunzător pentru eliminarea sau dezactivarea accesului la oricare asemenea servicii sau pentru orice actualizări, garanții, suport tehnic sau suport de altă natură pentru asemenea servicii. Apple poate impune de asemenea limite sau alte restricții asupra utilizării sau accesării serviciului, în orice caz și fără înștiințare prealabilă sau asumare de răspunderi.  Recunoașteți și acceptați că Apple își rezervă dreptul de a revoca sau șterge accesul dvs. la orice servicii furnizate de sau prin intermediul Software-ului de dezvoltare, în orice moment și la discreția sa.

6. Încetarea. Prezenta Licență este în vigoare până la încetarea sa. Drepturile dvs. decurgând din prezenta Licență vor înceta automat sau nu vor continua să mai fie în vigoare fără înștiințare din partea Apple dacă nu vă conformați oricărei condiții din această Licență. În plus, Apple își rezervă dreptul de a rezilia această Licență dacă se lansează o nouă versiune a software-ului sistemului de operare sau a Software-ului de dezvoltare Apple care este incompatibilă cu această versiune a Software-ului de dezvoltare. La încetarea prezentei Licențe, trebuie să încetați orice utilizare a Software-ului de dezvoltare și să distrugeți toate copiile, integrale sau parțiale ale acestuia. Prevederile secțiunilor 2B, 2C, 4, 5B și 6 – 13 ale prezentei Licențe vor fi aplicabile și după orice asemenea încetare.

7. Exonerarea de garanții. 
A.	RECUNOAȘTEȚI ȘI ACCEPTAȚI ÎN MOD EXPRES CĂ, ÎN LIMITELE PERMISE PRIN LEGILE ÎN VIGOARE, UTILIZAREA SOFTWARE-ULUI DE DEZVOLTARE ȘI A ORICĂROR SERVICII EFECTUATE DE SAU ACCESATE PRIN SOFTWARE-UL DE DEZVOLTARE SE FACE PE PROPRIUL DVS. RISC ȘI CĂ VĂ ASUMAȚI INTEGRAL RISCURILE REFERITOARE LA CALITATEA SATISFĂCĂTOARE, PERFORMANȚĂ, ACURATEȚE ȘI EFORT. 

B.	ÎN LIMITELE MAXIME PERMISE PRIN LEGILE ÎN VIGOARE, SOFTWARE-UL DE DEZVOLTARE ȘI SERVICIILE SUNT FURNIZATE „CA ATARE” ȘI „ÎN FUNCȚIE DE DISPONIBILITATE”, CU TOATE DEFECTELE ȘI FĂRĂ NICIUN FEL DE GARANȚIE, IAR APPLE ȘI CONCESIONARII APPLE (DENUMIȚI COLECTIV „APPLE” ÎN CADRUL SECȚIUNILOR 7 ȘI 8) SE EXONEREAZĂ DE ORICE GARANȚII ȘI CONDIȚII RELATIVE LA SOFTWARE-UL DE DEZVOLTARE ȘI SERVICII, FIE ELE EXPLICITE, IMPLICITE SAU LEGALE, INCLUZÂND, DAR FĂRĂ A SE LIMITA LA, GARANȚIILE ȘI/SAU CONDIȚIILE IMPLICITE DE VANDABILITATE, CALITATE SATISFĂCĂTOARE, ADECVARE PENTRU UN ANUMIT SCOP, ACURATEȚE, FOLOSINȚĂ LINIȘTITĂ ȘI NEÎNCĂLCARE A DREPTURILOR TERȚELOR PĂRȚI. 

C.	APPLE NU GARANTEAZĂ CĂ UTILIZAREA SOFTWARE-ULUI DE DEZVOLTARE ȘI A SERVICIILOR VA FI LIPSITĂ DE PROBLEME, CĂ FUNCȚIILE CONȚINUTE SAU SERVICIILE EXECUTATE ORI FURNIZATE DE SOFTWARE-UL DE DEZVOLTARE VOR CORESPUNDE CERINȚELOR DVS., CĂ OPERAREA SOFTWARE-ULUI DE DEZVOLTARE SAU A SERVICIILOR VA FI NEÎNTRERUPTĂ SAU LIPSITĂ DE ERORI, CĂ ORICE SERVICIU VA CONTINUA SĂ FIE PUS LA DISPOZIȚIE, CĂ SOFTWARE-UL DE DEZVOLTARE ORI SERVICIILE VOR FI COMPATIBILE SAU VOR FUNCȚIONA CU ORICE SOFTWARE, APLICAȚII SAU SERVICII ALE UNOR TERȚE PĂRȚI SAU CĂ DEFECTELE DIN SOFTWARE-UL DE DEZVOLTARE SAU SERVICII VOR FI CORECTATE. INSTALAREA ACESTUI SOFTWARE DE DEZVOLTARE POATE AFECTA CAPACITATEA DE UTILIZARE A SOFTWARE-ULUI, APLICAȚIILOR SAU SERVICIILOR UNOR TERȚE PĂRȚI PRECUM ȘI A ALTOR PRODUSE SAU SERVICII APPLE.

D.	ÎN PLUS, RECUNOAȘTEȚI CĂ SOFTWARE-UL DE DEZVOLTARE ȘI SERVICIILE NU SUNT DESTINATE SAU ADECVATE PENTRU UTILIZAREA ÎN SITUAȚII SAU MEDII ÎN CARE DEFECTAREA, ÎNTÂRZIERILE, ERORILE SAU INEXACTITĂȚILE DIN CONȚINUTUL, DATELE SAU INFORMAȚIILE FURNIZATE DE SOFTWARE-UL DE DEZVOLTARE SAU SERVICII AR PUTEA DUCE LA DECES, VĂTĂMARE PERSONALĂ SAU DAUNE IMPORTANTE FIZICE SAU DE MEDIU, INCLUZÂND FĂRĂ LIMITARE OPERAREA INSTALAȚIILOR NUCLEARE, SISTEMELOR DE NAVIGARE SAU DE COMUNICAȚII AERIENE, SISTEMELOR DE CONTROL AL TRAFICULUI AERIAN, APARATELOR DE MENȚINERE ARTIFICIALĂ A VIEȚII SAU A SISTEMELOR DE ARMAMENT. 

E.	NICIO INFORMAȚIE SAU RECOMANDARE COMUNICATĂ VERBAL SAU ÎN SCRIS DE CĂTRE APPLE SAU UN REPREZENTANT AUTORIZAT APPLE NU VA CONSTITUI O GARANȚIE. ÎN CAZUL ÎN CARE SOFTWARE-UL DE DEZVOLTARE SAU SERVICIILE SE VOR DOVEDI DEFECTUOASE, VĂ VEȚI ASUMA INTEGRAL SUPORTAREA COSTURILOR PENTRU TOATE DEPANĂRILE, REPARAȚIILE SAU CORECTURILE NECESARE. UNELE JURISDICȚII NU PERMIT EXCLUDEREA GARANȚIILOR IMPLICITE SAU LIMITĂRILE DREPTURILOR LEGALE APLICABILE ALE CONSUMATORULUI, ASTFEL ÎNCÂT ESTE POSIBIL CA EXCLUDERILE ȘI LIMITĂRILE DE MAI SUS SĂ NU SE APLICE ÎN CAZUL DVS. 

8. Limitarea răspunderii. ÎN LIMITELE PERMISE DE LEGILE ÎN VIGOARE, APPLE NU VA FI ÎN NICIUN CAZ RĂSPUNZĂTOR PENTRU VĂTĂMĂRI PERSONALE ȘI NICI PENTRU DAUNE INCIDENTALE, SPECIALE, INDIRECTE SAU CONSECUTIVE DE NICIUN FEL, INCLUZÂND, FĂRĂ LIMITARE, DAUNELE REZULTATE DIN PIERDERI DE PROFIT, CORUPEREA SAU PIERDEREA DATELOR, EȘECUL DE A TRANSMITE SAU DE A RECEPȚIONA ORICE DATE, ÎNTRERUPEREA ACTIVITĂȚII SAU ORICE ALTE DAUNE SAU PIERDERI COMERCIALE, REZULTATE DIN SAU AVÂND LEGĂTURĂ CU UTILIZAREA SAU INCAPACITATEA DVS. DE A UTILIZA SOFTWARE-UL DE DEZVOLTARE SAU SERVICIILE SAU ORICE SOFTWARE, APLICAȚII SAU SERVICII ALE UNOR TERȚE PĂRȚI ÎMPREUNĂ CU SOFTWARE-UL DE DEZVOLTARE SAU SERVICIILE, INDIFERENT DE CAUZĂ, FĂRĂ A ȚINE CONT DE TEORIA RĂSPUNDERII CIVILE (RĂSPUNDERE CONTRACTUALĂ, EXTRACONTRACTUALĂ SAU DE ALTĂ NATURĂ) ȘI CHIAR DACĂ APPLE A FOST AVIZAT ASUPRA POSIBILITĂȚII UNOR ASTFEL DE DAUNE. UNELE JURISDICȚII NU PERMIT EXCLUDEREA SAU LIMITAREA RĂSPUNDERII PENTRU VĂTĂMĂRI CORPORALE SAU PENTRU DAUNE INCIDENTALE SAU CONSECUTIVE, ASTFEL ÎNCÂT ESTE POSIBIL CA ACESTE LIMITĂRI SĂ NU SE APLICE ÎN CAZUL DVS. Răspunderea totală din partea Apple pentru toate daunele dvs. (în afara celei impuse de legislația în vigoare în cazurile de vătămare corporală) nu va depăși în nicio eventualitate suma de cincizeci de dolari americani (50,00 $). Limitările de mai sus se vor aplica inclusiv în cazul în care compensația menționată mai sus nu reușește să își realizeze scopul esențial.

9. Controlul exporturilor. Nu puteți utiliza, exporta sau reexporta Software-ul de dezvoltare decât în conformitate cu legislația Statelor Unite ale Americii și cu legislația din jurisdicția sau jurisdicțiile de unde a fost obținut Software-ul de dezvoltare. În particular, dar fără limitare, Software-ul de dezvoltare nu poate fi exportat sau reexportat (a) în orice țări supuse unui embargo de către Statele Unite ale Americii sau (b) oricărei persoane aflate pe lista „Specially Designated Nationals” a Ministerului de Finanțe din Statele Unite ale Americii sau pe listele „Denied Person” sau „Denied Entity” ale Ministerului Comerțului din Statele Unite ale Americii. Prin utilizarea Software-ului de dezvoltare, declarați și garantați că nu vă aflați în niciuna din aceste țări și pe niciuna din aceste liste. De asemenea, sunteți de acord că nu veți utiliza Software-ul de dezvoltare în niciun scop interzis de legislația Statelor Unite ale Americii, inclusiv, dar fără limitare, pentru dezvoltarea, proiectarea, fabricarea sau producția de proiectile, arme nucleare, chimice sau biologice.

10. Utilizatorii finali din Guvernul Statelor Unite. Software-ul de dezvoltare și documentația aferentă sunt „Commercial Items” (articole comerciale), așa cum este definit acest termen în clauza 48 C.F.R. (Code of Federal Rules) §2.101, constând în „Commercial Computer Software” (software comercial) și „Commercial Computer Software Documentation” (documentație pentru software comercial), așa cum sunt definiți acești termeni în clauzele 48 C.F.R. §12.212 sau 48 C.F.R. §227.7202, după caz. În conformitate cu clauza 48 C.F.R. §12.212 sau 48 C.F.R. între §227.7202-1 și 227.7202-4, după caz, elementele „Commercial Computer Software” și „Commercial Computer Software Documentation” sunt licențiate utilizatorilor finali din Guvernul Statelor Unite (a) doar drept „Commercial Items” și (b) doar însoțite de aceleași drepturi acordate tuturor celorlalți utilizatori în conformitate cu termenele și condițiile din prezentul document. Drepturile nepublicate sunt rezervate în virtutea legilor drepturilor de autor în vigoare în Statele Unite ale Americii.

11. Legea guvernantă și independența clauzelor. Prezenta Licență va fi guvernată și interpretată în conformitate cu legislația Statului California, excluzând prevederile dreptului internațional privat. Această Licență nu va fi guvernată de Convenția Națiunilor Unite asupra contractelor de vânzare internațională de mărfuri, a cărei aplicare este exclusă în mod expres. Dacă, din orice motiv, o instanță a unei jurisdicții competente găsește orice prevedere a Licenței ca fiind inaplicabilă, integral sau parțial, celelalte prevederi rămân în continuare aplicabile integral.  

12. Integralitatea acordului. Limba prevalentă. Această Licență constituie integralitatea acordului între dumneavoastră și Apple cu privire la utilizarea Software-ului de dezvoltare și înlocuiește toate înțelegerile anterioare sau actuale asupra acestui subiect. Niciun amendament și nicio modificare a prezentei Licențe nu vor căpăta efect în afara cazului în care sunt scrise și semnate de către Apple.  Părțile la prezentul contract confirmă că au solicitat ca această Licență și toate documentele corelate să fie redactate în limba engleză.

13. Recunoașterile terțelor părți. 
A. Anumite componente ale Software-ului de dezvoltare și programele open source incluse în Software-ul de dezvoltare au fost sau pot fi puse la dispoziție de Apple pe site-ul (http://www.opensource.apple.com/) (denumite în mod colectiv „Componente open source”). Puteți modifica sau înlocui doar aceste componente open source, în următoarele condiții: (i) Software-ul de dezvoltare modificat obținut este utilizat în conformitate cu utilizările permise stabilite mai sus; și (ii) respectați celelalte condiții ale acestei Licențe și orice condiții de licențiere aplicabile care guvernează utilizarea Componentelor open source. Apple nu are obligația de a furniza actualizări, întreținere, garanție, servicii sau asistență tehnică ori de altă natură pentru Software-ul de dezvoltare modificat obținut. Recunoașteți în mod expres că, în cazul unei erori sau defecțiuni a hardware-ului Apple ca urmare a modificării Componentelor open source ale Software-ului de dezvoltare, această eroare sau defecțiune este exclusă din clauzele garanției pentru hardware-ul Apple.

B. Anumite biblioteci de software și alte software-uri ale unor terțe părți incluse în Software-ul de dezvoltare reprezintă software gratuit și sunt licențiate prin condițiile GNU General Public License (GPL) sau GNU Library/Lesser General Public License (LGPL), după caz. Puteți obține o copie completă într-o formă citibilă de către mașină a codului sursă pentru un astfel de software gratuit conform condițiilor GPL sau LGPL, după caz, în mod gratuit, cu excepția costului de suport, expediere și manipulare la cererea scrisă către Apple. Software-ul GPL/LGPL este distribuit în ideea că vă va fi util, dar FĂRĂ GARANȚIE, fără chiar și garanția implicită privind VANDABILITATEA sau ADECVAREA PENTRU UN ANUMIT SCOP. O copie a GPL sau LGPL este inclusă în Software-ul de dezvoltare.

C. Software-ul de dezvoltare include anumite software-uri licențiate prin IBM Public License Version 1.0 (IPL) sau Common Public License Version 1.0 (CPL). O copie a codului sursă pentru software-ul licențiat prin IPL sau CPL este disponibilă în depozitul open source al Apple. Consultați site-ul web al Apple referitor la open source (<http://www.opensource.apple.com>/) pentru informații despre modul de obținere a codului sursă. SOFTWARE-UL IPL ȘI CPL ESTE FURNIZAT „CA ATARE”, FĂRĂ NICIUN FEL DE GARANȚII SAU CONDIȚII, EXPRESE SAU IMPLICITE, INCLUSIV, FĂRĂ LIMITARE, GARANȚII SAU CONDIȚII PRIVIND TITLUL, FOLOSINȚA LINIȘTITĂ, VANDABILITATEA SAU ADECVAREA PENTRU UN ANUMIT SCOP.  APPLE, IBM ȘI NICIUN ALT COLABORATOR LA SOFTWARE-UL IPL ȘI CPL NU VA AVEA NICIO RĂSPUNDERE PENTRU DAUNE DIRECTE, INDIRECTE, INCIDENTALE, SPECIALE, EXEMPLARE SAU CONSECUTIVE (INCLUSIV, FĂRĂ LIMITARE, PIERDEREA PROFITURILOR), INDIFERENT DE CAUZE ȘI FĂRĂ A ȚINE CONT DE TEORIA RĂSPUNDERII CIVILE, FIE RĂSPUNDERE CONTRACTUALĂ, EXTRACONTRACTUALĂ SAU DE ALTĂ NATURĂ (INCLUSIV NEGLIJENȚĂ SAU DE ALT TIP) CARE APARE ÎN ORICE MOD ÎN URMA UTILIZĂRII SAU DISTRIBUIRII SOFTWARE-ULUI IPL ȘI CPL SAU PRIN EXERCITAREA ORICĂROR DREPTURI ACORDATE PRIN PREZENTUL, CHIAR DACĂ AU FOST AVIZAȚI ASUPRA POSIBILITĂȚII UNOR ASTFEL DE DAUNE.

EA1422
25.08.2016